Eirene Place | LekkeSlaap
Eirene Place is in De Kelders, Gansbaai geleë en bied gerieflike verblyf in 'n ruim ateljeewoonstel met 'n privaat dek, tuin en 'n gedeeltelike see-uitsig. Walkerbaai is een van die vernaamste bestemmings vir dolfyn- en walviskyk en kan net meters vanaf die rotse aanskou word soos die ma's met hul kalfies ure lank en deur die nag verbybeweeg.
Dié woonstel het 'n privaat ingang en bied parkeerplek in die straat met ligte. Die oopplan-woonstel beskik oor 'n dubbelbed, sitarea en badkamer met 'n stort. Die kombuisie is met 'n yskas, mikrogolf, kookplaat en 'n ketel toegerus. Daar is WiFi. 'n Ekstra bed vir 'n kind is op versoek beskikbaar.
Ontbyt word op die boonste dek bedien met 'n panorama-uitsig oor Walkerbaai, van Hangklip tot De Kelders, Hermanus, Kleinrivierberge en die kus.
Walkerbaai Natuurreservaat bied kus- en duin-voetslaanpaaie, asook argeologiese grotte. Die fynbos en ander inheemse plante is ook 'n groot trekpleister. Ander doendinge in die omgewing sluit haaihokduik, walvis-toere, 'n 9 putjie-gholfbaan en wynproe.